د اوبو او انرژي سرپرست وزیر ملا عبداللطیف منصور د خپل کار په دفتر کې د نیمروز له والي شیخ محمد قاسم خالد سره لیدنه کړې او په یاد ولایت کې د اوبو او انرژي پروژو د پلي کولو په هکله یې خبرې کړي۔

د نیمروز والي د اوبو او انرژي وزارت کړنې د ستایلو وړ بللي او د هېواد په بېلابېلو ولایتونو کې د چکډمونو د پروژو په لاره اچول او پلي کول يې د اوبو د مدیریت او د ځمکې لاندې اوبو سرچینو د پياوړتیا په برخه کې یو مثبت ګام بللی۔

همدارنګه هغه په دغه لیدنه کې د اوبو او انرژي پروژو په برخه کې د نیمروز ولایت د خلکو ستونزو ته اشاره کړې او د وزارت د رهبرۍ څخه یې د همکاري غوښتنه کړې۔

د اوبو او انرژي سرپرست وزیر د نیمروز والي ته ډاډ ورکړی، چې د شته امکاناتو په پام کې نیولو سره به د هغوی ستونزو ته رسېدنه وشي